Diari Oficial de la Generalitat Valenciana


Sumari del DOGV 7619, del 21-09-2015 (2015/7625)

RESOLUCIÓ de 7 de setembre de 2015, de la Direcció General d'Assistència Sanitària, per la qual es renova l'autorització sanitària per a extracció d'òrgans i teixits de donants difunts a l'Hospital de Manises.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7619

Data del DOGV
:   21-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7625


Data del document
:   07-09-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 7 de setembre de 2015, de la Direcció General d'Assistència Sanitària, per la qual es renova l'autorització sanitària per a extracció d'òrgans i teixits de donants difunts a l'Hospital de Manises. [2015/7625]  
L'Hospital de Manises va obtindre l'autorització per a extraure òrgans i teixits de donants difunts per mitjà de la Resolució de la Conselleria de Sanitat, de 8 de juliol de 2010.  
Vicente Gil Suay, director de l'Hospital de Manises, va presentar la sol·licitud de renovació de l'autorització per a extracció d'òrgans i teixits de donants difunts de l'Hospital de Manises, el 8 de juliol de 2015.  
  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Assistència Sanitària de la Conselleria de Sanitat Universal i Salut Pública és competent en virtut del Decret 103/2015, de 7 de juliol, del Consell, que establix l'estructura orgànica bàsica de la Presidència i de les conselleries de la Generalitat. De l'Orde de 26 de febrer de 2008, de la Conselleria de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules. I del Decret 157/2014, de 3 d'octubre, del Consell, en què s'estableixen les autoritzacions sanitàries i s'actualitzen, es creen i s'organitzen els registres d'ordenació sanitària de la Conselleria de Sanitat.  
  
2. Es compleix el Reial Decret 1723/2012, de 28 de desembre, que regula les activitats d'obtenció, utilització clínica i coordinació territorial dels òrgans humans destinats al trasplantament i estableix requisits de qualitat i seguretat. El Reial Decret Llei 9/2014, de 4 de juliol, que estableix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i aprova les normes de coordinació i funcionament per a usar-los en humans. I l'Orde de 26 de febrer de 2008, de la Conselleria de Sanitat.  
  
  
Vistos els antecedents de fet, els preceptes legals citats i els altres que s'hi apliquen, resolc:  
  
Renovar l'autorització sanitària per a l'extracció d'òrgans i teixits de donants difunts a l'Hospital de Manises. L'autorització és vàlida per un període de cinc anys a partir de la data de la resolució present.  
  
L'autorització es pot revocar en qualsevol moment si s'alteren o s'incompleixen els requisits i les consideracions que l'han feta possible.  
  
Als efectes de l'activitat que s'autoritza el centre queda sotmés a la inspecció i al control de la Conselleria de Sanitat Universal i Salut Pública.  
  
La resolució es notifica als interessats. Se'ls adverteix que no esgota la via administrativa i que en contra poden interposar recurs d'alçada davant de la Secretaria Autonòmica de Salut Pública i del Sistema Sanitari Públic en el termini d'un mes comptat des de l'endemà de la data de notificació.  
  
València, 7 de setembre de 2015.- El director general d'Assistència Sanitària: Rafael Sotoca Covaleda.